Diari Oficial de la Generalitat Valenciana


Sumari del DOGV 7844, del 04-08-2016 (2016/5589)

RESOLUCIÓ de 7 de juliol de 2016, de la Conselleria d'Educació, Investigació, Cultura i per la que es modifica la denominació específica Conservatori Professional de Música de la localitat d'Ontinyent, per la de Conservatori Professional de Música Josep Melcior Gomis.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7844

Data del DOGV
:   04-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5589


Data del document
:   07-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 7 de juliol de 2016, de la Conselleria d'Educació, Investigació, Cultura i per la que es modifica la denominació específica Conservatori Professional de Música de la localitat d'Ontinyent, per la de Conservatori Professional de Música Josep Melcior Gomis. [2016/5589]  
El Consell Escolar del Conservatori Professional de Música, en la sessió celebrada l'1 de febrer de 2016, va aprovar, per unanimitat, sol·licitar per al mencionat centre la denominació específica de Josep Melcior Gomis.  
Així mateix, el Consell Escolar Municipal d'Ontinyent, en la sessió ordinària celebrada el 6 d'abril de 2016, va aprovar, per unanimitat, proposar a la Conselleria d'Educació, Investigació, Cultura i Esport la denominació específica de Josep Melcior Gomis per a l'esmentat centre.  
L'esmentada proposta disposa de l'informe de la Inspecció Educativa de la Direcció Territorial d'Educació, Investigació, Cultura i Esport d'Alacant.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, establix que, creat el centre, el consell escolar del mateix podrà proposar a la Conselleria d'Educació la denominació específica, amb un informe previ favorable del Consell Escolar Municipal o, si no n'hi ha, del ple de l'ajuntament a què pertany.  
L'article 3.3 del mencionat Reglament, establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat, amb la dita denominació.  
Vista la proposta del director general de Centres i Personal Docent, de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel que s'aprova el Reglament orgànic i funcional de la Conselleria d'Educació, Investigació, Cultura i Esport i en virtut de la delegació establida en la Resolució de 26 de març de 2013, resolc:  
  
  
Un  
Autoritzar el canvi de la denominació específica de Conservatori Professional de Música per la de Conservatori Professional de Música Josep Melcior Gomis de la localitat d'Ontinyent codi de centre 37356976.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà a la seua publicació en el Diari Oficial de la Comunitat Valenciana.  
  
Quatre  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport, en el termini d'un mes a comptar de l'endemà a la seua publicació.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 7 de juliol de 2016.- El conseller d'Educació, Investigació, Cultura i Esport, per delegació atorgada per Resolució de 26 de març de 2013 (DOCV 6993, 28.03.2013), el secretari autonòmic d'Educació i Investigació: Miguel Soler Gràcia.